Πανελλήνιο πρωτάθλημα ανώμαλου δρόμου ανδρών 1927

Tο Πανελλήνιο πρωτάθλημα ανώμαλου δρόμου ανδρών του 1927 διεξήχθη την Κυριακή 27 Μαρτίου 1926, στην Αθήνα με διοργανωτή στον ΣΕΓΑΣ. Η εκκίνηση και ο τερματισμός έγιναν στο Παναθηναϊκό Στάδιο. Νικητής σύλλογος αναδείχθηκε ο Εθνικός Γ.Σ., στον οποίο απονεμήθηκε το ετήσιο επαμειβόμενο έπαθλο του ΣΕΓΑΣ, το οποίο είχε θεσμοθετηθεί από το 1923.

 Χρονικό των αγώνων 
Στους αγώνες δήλωσαν συμμετοχή εννέα σύλλογοι (οι πέντε και στον ομαδικό αγώνα): τρεις των Αθηνών, δύο του Πειραιά, ένας του Αμαρουσίου και τρεις της Θεσσαλονίκης με 47 αθλητές, "μεταξύ των οποίων όλοι οι γνωστοί πρωταθλητές". Τελικά, στη γραμμή εκκίνησης παρουσιάστηκαν 22 δρομείς από πέντε σωματεία, από τα οποία τα τρία είχαν πλήρεις ομάδες για τον ομαδικό αγώνα. Τερμάτισαν 21 δρομείς. Η διαδρομή είχε μήκος περίπου 10.000μ (τελικά βρέθηκε να έχει μήκος 8.500μ) και ορίστηκε ως εξής: εκκίνηση στο Στάδιο, δύο στροφές και έξοδος από τα Προπύλαια, οδοί Ανύτης, Ερατοσθένους, πλατεία Πλαστήρα, Ιπποδάμου, Αριστοξένους, Ξενοκλέους, ΒΑ παρυφή δασυλλίου Προφήτου Ηλιού, διάβασις χαράδρας, οδοί Στράβωνος, Αριστάρχου, Θεαγένους, χαράδρα, Νοσοκομείο Συγγρού, διάβαση χαράδρας, διασταύρωση καροποίητης ανατολικής οδού, είσοδος συνοικισμού Καισαριανής, οδοί Μοσχονησίων, Ελευσίνος (τετράγωνα 39 ως 44), έξοδος συνοικισμού, χαράδρα, δασύλλιο παλιού πεδίου βολής 1ου συντάγματος πεζικού, δρόμος ως 700μ προ του Αγίου Ιωάννου Καισαριανής, αναστροφή και επιστροφή δια της αυτής διαδρομής, είσοδος στο Στάδιο ως τα 3/4 του στίβου και τερματισμός.

Νικητής στο ατομικό αναδείχθηκε ο Αλέξανδρος Κράνης του Εθνικού Αθηνών, για τρίτη φορά, με δεύτερο το νεότερο αδερφό του. Στον ομαδικό αγώνα (ομάδες 4 αθλητών) επικράτησε ο Εθνικός Γ.Σ. για δεύτερη συνεχόμενη χρονιά.

Κατά την διεξαγωγή του αγώνα δρόμου και μέχρι να επιστρέψουν οι δρομείς, στο Στάδιο τελούνταν οι τελικοί αγώνες του πρωταθλήματος βόλεϊ γυναικών καθώς και προσκοπικές επιδείξεις που συγκέντρωσαν χιλιάδες θεατών. Μεταξύ των θεατών και ο πρωθυπουργός Αλέξανδρος Ζαΐμης που έκανε τις απονομές.

 Μετέχοντες σύλλογοι 

 Σύλλογοι Δρομείς  που μετείχαν Δρομείς  που δηλώθηκανΔηλωθέντες δρομείς 1. Πειραϊκός Σύνδεσμος 10 13 Μετείχαν: Διαμαντής Κάντζας, Κ. Σωτηρόπουλος, Γ. Μανωλάσης, Γ. Κουτσουνάρης, Γρ. Σπερέντζης, Δ. Κακολίρης, Α. Ταβαρεζάνης, Β. Νηματάς, Ι. Βολονάκης, Χ. Παπαδόπουλος. Δεν μετείχαν: Σπ. Καράκαλος, Α. Βαρούτσικος, Η. Αλεξάνδρου.  2. Εθνικός Γ.Σ. 6  7Μετείχαν: Αλέξης Κράνης, Ι. Κράνης, Γ. Κάμφωνας, Ι. Μαλατέστας, Κακούλης, Κ. Κοφινάς. Δεν μετείχε: Τ. Κωτούλας.3. Εργατικός Αστήρ Θεσσαλονίκης 4 6 Μετείχαν: Γ. Νέρης, Δ. Νικολαΐδης, Α. Μπεκιάρης, Δ. Τσακνάκης. Δεν μετείχαν: Εμ. Σαλαμάνης, Γ. Δανιηλίδης.4. Πανελλήνιος Γ.Σ.*  1  2Μετείχε: Θ. Βασιλόπουλος, δεν μετείχε: Αντώνιος Μάγγος. 5. Άρης Θεσσαλονίκης* 1 1 Μετείχε: Κατσαούνης 6. ΑΕΚ 0  10Χ. Μαυροκορδάτος, Ευμ. Αθανασιάδης, Σ. Αθανασιάδης, Φ. Αθανασιάδης, Ν. Νεγρεπόντης,  Α. Κούρτελης, Α. Ζαΐρης, Γ. Γεωργακόπουλος, Α. Κουκάς, Γ. Παντεμαλής. 7. Ολυμπιακός Σ.Φ.Π.  0  4Π. Μπρούσκος, Ι. Ηλιάδης, Ι. Ιωακείμ, Γ. Καψάνης. 8. Γ.Σ. Αμαρουσίου  0  3Δ. Λάσκαρης, Α. Αδάμ, Κ. Νάτσης. 9. Ηρακλής Θεσσαλονίκης 0 1 Α. Λουκάς ΣΥΝΟΛΟ  22 47 
*Σημείωση: Δεν μετείχαν στον ομαδικό αγώνα.

 Τα αποτελέσματα 

 Ανώμαλος δρόμος 8.500μ Νικητές Σωματείο  Επίδοση  Ατομικός αγώνας 1. Αλέξης Κράνης   2. Ιωάννης Κράνης  3. Κατσαούνης  4. Γ. Κάμφωνας   5. Γ. Νέρης  6. Θ. Βασιλόπουλος Εθνικός Γ.Σ.   Εθνικός Γ.Σ.    Άρης Θεσσαλονίκης  Εθνικός Γ.Σ.Εργατικός Αστήρ Θεσσαλονίκης  Πανελλήνιος Γ.Σ.35.50.0 37.15.6   38.10.038.38.0  39.21.0 43.02.0  Ομαδικός αγώνας      1. Αλ. Κράνης-Ι. Κράνης-Κάμφωνας-Μαλατέστας   2. Κάντζας-Σωτηρόπουλος-Μανωλάσης-Κουτσουνάρης  3. Νέγρης-Νικολαΐδης-Μπεκιάρης-Τσακνάκης 1. Εθνικός Γ.Σ.2. Πειραϊκός Σύνδεσμος  3. Εργατικός Αστήρ Θεσσαλονίκης 16 β. 38 β. 48 β.

 Πηγές 
 "Εμπρός", 24/3/1927.
 "Εμπρός", 25/3/1927.
 "Εμπρός", 26/3/1927.
 "Εμπρός", 28/3/1927.
 "Αθλητικός Κόσμος", τ. 48-3/4/1927. 

Κατηγορία:Στίβος το 1927
Ανδρων
Κατηγορία:Διοργανώσεις στίβου στην Αθήνα